ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
ই-বাণিজ্যিক খাবারের ব্যবসায়ীদের ১৫ দিনের মধ্যে উপভোক্তাদের অভিযোগ নিষ্পত্তির ব্যবস্থার উন্নতির জন্য প্রস্তাব জমা দেওয়ার নির্দেশ দিয়েছে কেন্দ্র
নতুন দিল্লি, ১৩ জুন, ২০২২
উপভোক্তা বিষয়ক বিভাগ দেশের প্রধান ই-বাণিজ্যিক খাবারের ব্যবসায়ীদের  বর্তমান পরিকাঠামোর পাশাপাশি ১৫ দিনের মধ্যে উপভোক্তাদের অভিযোগ নিষ্পত্তি ব্যবস্থার উন্নতির জন্য একটি প্রস্তাব দেওয়ার নির্দেশ দিয়েছে ।
উপভোক্তা বিষয়ক বিভাগের সচিব শ্রী রোহিত কুমার সিং-এর পৌরোহিত্যে প্রধান ই-বাণিজ্যিক খাবারের ব্যবসায়ীদের সঙ্গে সংশ্লিষ্ট ক্ষেত্রে উপভোক্তাদের প্রভাবিত করতে পারে এমন প্রাসঙ্গিক বিষয় নিয়ে আলোচনা করার জন্য বৈঠকের সময় এই নির্দেশ দেওয়া হয় ।
গত ১২ মাসে জাতীয় উপভোক্তা হেল্পলাইন-এ সুইগি-র জন্য ৩৬৩১টিরও বেশি অভিযোগ নথিভুক্ত করা হয়েছে । এমনকি এই নম্বরে জোমাটোর জন্য ২,৮৮২টি অভিযোগ নথিভুক্ত হয়েছে ।
বৈঠকে উপভোক্তা বিষয়ক বিভাগ জাতীয় উপভোক্তা হেল্পলাইনে উপভোক্তাদের মাধ্যমে উঠে আসা প্রধান সমস্যাগুলি নিয়ে আলোচনা করে । এরমধ্যে খাবার পৌঁছনো এবং প্যাকেটজাত করার মাশুলের পরিমাণের সত্যতা ও এই ধরণের মাশুলের যৌক্তিকতা, সংশ্লিষ্ট সংস্থায় দেখানো খাবারের সামগ্রীগুলির দাম ও পরিমাণের মধ্যে বৈষম্য, বাস্তবে রেস্তোরাঁগুলির ছাড়, খাবার অর্ডার দেওয়ার সময় উপভোক্তাদের দেখানো সময় ও খাবার পৌঁছনো সময়ের মধ্যে অসামঞ্জস্যতা এবং নকল মতামত থেকে প্রকৃত মতামতকে আলাদা করার জন্য কোন ব্যবস্থাপনার অনুপস্থিতি ইত্যাদি বিষয় নিয়েও আলোচনা হয় ।
ন্যাশনাল রেস্টুরেন্ট অ্যাসোসিয়েশন অফ ইন্ডিয়া রেস্তোরাঁগুলির সঙ্গে ই-বাণিজ্যিক এফবিও-গুলির মাধ্যমে গ্রাহকদের তথ্য ভাগ না করার বিষয়টি উপস্থাপন করেছে । এছাড়াও প্রতিটি অর্ডারের ওপর অনলাইন এফবিও-গুলির মাধ্যমে প্রায় ২০ শতাংশ কমিশন চার্জ করা হয় । এই বিষয়টিকেও আলোচনা তুলে ধরা হয় ।
উপভোক্তা বিষয়ক বিভাগ ই-বাণিজ্যিক এফবিও-গুলিকে খাবার অর্ডার দেওয়ার সময় যে পরিমাণ অর্থ ধার্য করা হচ্ছে তার মধ্যে খাবার পৌঁছনোর মাশুল, প্যাকেটজাত করার মাশুল, কর, সার চার্জ ইত্যাদি সব কিছু গ্রাহকদের স্পষ্ট করে দেখানোর নির্দেশ দিয়েছে। বিভাগের পক্ষ থেকে আরও জানানো হয়েছে, একজন উপভোক্তার পছন্দের অধিকারকে সবসময় সম্মান জানানো উচিত । তাই ই-বাণিজ্যিক এফবিও-গুলিকে পরামর্শ দেওয়া হয়েছে যে উপভোক্তারা চাইলে রেস্তোরাঁগুলির সঙ্গে তাদের যোগাযোগের তথ্য ভাগ করে নিতে পারেন । আলোচনায় সুইগি, জোমাটোর পাশাপাশি ন্যাশনাল রেস্টুরেন্ট অ্যাসোসিয়েশন অফ ইন্ডিয়া সহ অন্য অনলাইন খাবার ব্যবসা পরিচালনকারী প্রতিনিধিরা উপস্থিত ছিলেন । বৈঠকে সংশ্লিষ্ট পক্ষের প্রতিনিধিরা উপভোক্তাদের অভিযোগগুলি সুষ্ঠভাবে মোকাবিলা করা এবং একটি শক্তিশালী অভিযোগ প্রতিকার পরিকাঠামো গড়ে তোলার প্রয়োজনীয়তার কথা স্বীকার করেছেন। তারা আশ্বস্ত করেছেন যে, এই সভায় উত্থাপিত উদ্বেগের বিষয়গুলি যথাযথভাবে বিবেচনা করা হবে এবং প্রস্তাবগুলির উন্নতিসাধন ও স্বচ্ছ পরিকাঠামো গড়ে তোলার বিষয়টি ১৫ দিনের মধ্যে বিভাগে জানানো হবে ।
CG/SS/RAB
(Visitor Counter : 112
মন্ত্রিসভারঅর্থনৈতিকবিষয়সংক্রান্তকমিটি
জলসম্পদের উন্নয়ন ও ব্যবস্থাপনা সম্পর্কে ভারত – ডেনমার্ক মউ স্বাক্ষরের বিষয়টি আজ আলোচিত হ’ল কেন্দ্রীয় মন্ত্রিসভার বৈঠকে
নয়াদিল্লি, ০২ নভেম্বর, ২০২২
জলসম্পদের উন্নয়ন ও ব্যবস্থাপনার ক্ষেত্রে সহযোগিতার লক্ষ্যে ভারত ও ডেনমার্কের মধ্যে স্বাক্ষরিত একটি মউ সম্পর্কে আজ কেন্দ্রীয় মন্ত্রিসভার বৈঠকে অবহিত করা হয় প্রধানমন্ত্রী শ্রী নরেন্দ্র মোদীকে।
দ্বিপাক্ষিক এই সহযোগিতা চুক্তির মধ্যে রয়েছে – সংশ্লিষ্ট তথ্য ও পরিসংখ্যান ব্যবস্থাকে ডিজিটাল করে তোলা, জলসম্পদের উন্নয়ন ও ব্যবস্থাপনাকে সুসংহত করা, জলাধার এবং ভূগর্ভস্থ জলের উৎস সম্পর্কে সমীক্ষা ও গবেষণার মাধ্যমে প্রয়োজনীয় ব্যবস্থা গ্রহণ, প্রতিটি বাড়িতে নিরন্তর জল সরবরাহ ব্যবস্থাকে আরও দক্ষ করে তোলা, নদী ও জলাশয়গুলির সংস্কার ও উন্নয়ন, জলের গুণমান পরীক্ষা ও প্রয়োজনীয় ব্যবস্থা গ্রহণ, বর্জ্য ও নিকাশি জলের শোধন ও প্রক্রিয়াকরণ, জলবায়ু পরিবর্তনের মোকাবিলা তথা সমস্যার সমাধান সূত্র বের করা, নদী-কেন্দ্রিক নগরোন্নয়ন পরিকল্পনা ও বন্যা নিয়ন্ত্রণ এবং তরল বর্জ্য নিষ্কাশন ব্যবস্থাকে আরও উন্নত করে তোলা।
এই মউ-এর আওতায় জলসম্পদের উন্নয়ন ও ব্যবস্থাপনা এবং গ্রামীণ জল সরবরাহ তথা নিকাশি জল ও বর্জ্যের শোধন ও প্রক্রিয়াকরণ ব্যবস্থা সম্পর্কিত কর্মসূচিগুলি বিশেষভাবে উৎসাহিত হবে বলে আশা করা হচ্ছে।
প্রসঙ্গত উল্লেখ্য, ভারত ও ডেনমার্কের মধ্যে সংশ্লিষ্ট মউ-টি স্বাক্ষরিত হয়েছিল এ বছর ১২ সেপ্টেম্বর তারিখে।
PG/SKD/SB
(
প্রতিরক্ষামন্ত্রক
প্রতিরক্ষা ক্ষেত্রে ‘মেক ইন ইন্ডিয়া’র বাস্তবায়ন
নয়াদিল্লি, ২৪ জুন, ২০১৯
প্রতিরক্ষা সরঞ্জাম সংগ্রহের জন্য ভারতেই সেগুলি নির্মাণের লক্ষ্যে ‘মেক ইন ইন্ডিয়া’ কর্মসূচির আওতায় নানা উদ্যোগ নেওয়া হয়েছে। ইন্ডিয়ান-আইআইডিএম, অর্থাৎ, সম্পূর্ণ দেশীয় পদ্ধতিতে নকশা তৈরি করে সেগুলি নির্মাণ; ‘বাই ইন্ডিয়ান’; ‘বাই অ্যান্ড মেক ইন্ডিয়ান’ হল এরকমই কিছু উদ্যোগ। ২০১৬ সাল থেকে সেনাবাহিনীর সরঞ্জাম কেনার জন্য ২১০টি চুক্তির মধ্যে ১৩৫টি চুক্তি এ ধরনের সংস্থার সঙ্গে করা হয়েছে। হেলিকপ্টার, যুদ্ধে ব্যবহৃত জলযান, রেডার, ব্যালিস্টিক হেলমেট, আগ্নেয়াস্ত্র, ক্ষেপণাস্ত্র, বুলেট প্রুফ জ্যাকেট, গোলা-বারুদ সহ তিন বাহিনীর নানা সরঞ্জাম কেনার জন্য প্রতিরক্ষা মন্ত্রকের অধীন রাষ্ট্রায়ত্ত সংস্থা, অর্ডন্যান্স ফ্যাক্টরি এবং বিভিন্ন বেসরকারি সংস্থাকে দায়িত্ব দেওয়া হয়েছে। ভারতীয় সংস্থাগুলির জন্য ‘মেক’ কর্মসূচির আওতায় সরকার ৯০ শতাংশ তহবিল বরাদ্দ করেছে। সরকার, প্রযুক্তি উন্নয়ন তহবিল  তৈরি করেছে যার থেকে রাষ্ট্রায়ত্ত এবং বেসরকারি সংস্থাগুলি বিশেষত, অতিক্ষুদ্র, ক্ষুদ্র ও মাঝারি শিল্পোদ্যোগের জন্য অর্থ সাহায্য দেওয়া হয়।
রাজ্যসভায় আজ প্রতিরক্ষা মন্ত্রী শ্রী রাজনাথ সিং লিখিত ভাবে এই তথ্য জানিয়েছেন।
CG/CB/DM
(Visitor Counter : 95
স্বাস্থ্যওপরিবারকল্যাণমন্ত্রক
মোট সংক্রমিত ৩%র কম বর্তমানে চিকিৎসাধীন, ভারতে এই মুহূর্তে ২.৮৯ লক্ষ সংক্রমিতের চিকিৎসা চলছে
২৬ টি রাজ্য ও কেন্দ্রশাসিত অঞ্চলে সংক্রমিত চিকিৎসাধীন এর সংখ্যা ১0 হাজারের কম
২৩ টি রাজ্য ও কেন্দ্রশাসিত অঞ্চলে প্রতি ১0 জনের হিসেবে নমুনা পরীক্ষার হার জাতীয় হারের থেকে বেশী
১৬ টি রাজ্য ও কেন্দ্রশাসিত অঞ্চলে জাতীয় হারের তুলনায় সাপ্তাহিক সংক্রমিতর হার কম
নতুন দিল্লি, ২৩শে ডিসেম্বর ২০২০
ভারতে মোট সংক্রমিতের হার ক্রমশ নিম্নমুখী। আজকের হিসেবে দেশে দু'লক্ষ ৮৯ হাজার ২৪০ জন সংক্রমিত চিকিৎসাধীন। মোট সংক্রমিত মাত্র ২.৮৬% এই মুহূর্তে চিকিৎসকদের তত্ত্বাবধানে রয়েছেন।
প্রাত্যহিক হিসেবে নতুন করে মোট সংক্রমিতর চাইতে কোভিড মুক্ত হওয়ার হার বেশি। গত 2৪ ঘন্টায় 2৩ হাজার ৯৫০ জন নতুন করে সংক্রমিত হয়েছেন, অন্যদিকে কোভিড মুক্তির হার ২৬ হাজার ৮৯৫। এর ফলে দৈনিক সংক্রমিত চিকিৎসাধীনের সংখ্যা কমছে ৩২৭৮।
ভারতে এ পর্যন্ত মোট ১৬ কোটি ৪২ লাখ ৬৮ হাজার ৭২১টি নমুনা পরীক্ষা হয়েছে। গত 2৪ ঘণ্টায় নতুন করে ১০,৯৮,১৬৪ টি নমুনা পরীক্ষা করা হয়েছে। দেশে দৈনিক ১৫ লক্ষ নমুনার পরীক্ষা করা যায়। নমুনা পরীক্ষার জন্য ভারতে এই মুহূর্তে ২২৭৬ টি পরীক্ষাগার রয়েছে ।
প্রতিদিন ১০ লক্ষের বেশি নমুনা পরীক্ষা করার ফলে সংক্রমণের হার ক্রমশ নিম্নমুখী। ভারতে প্রতি ১০লক্ষ জনের হিসেবে নমুনা পরীক্ষা হয়েছে হচ্ছে এক লক্ষ ১৯ হাজার ৩৫ টি। ২৩ রাজ্য ও কেন্দ্রশাসিত অঞ্চলে এই হার জাতীয় হারের চাইতে বেশি।
১৬ টি রাজ্য ও কেন্দ্রশাসিত অঞ্চলে সাপ্তাহিক হিসেবে সংক্রমণের হার জাতীয় হারের থেকে কম । অন্যদিকে ১৫ টি রাজ্য ও কেন্দ্রশাসিত অঞ্চলে মোট সংক্রমণের হার জাতীয় হারের তুলনায় কম।
নমুনা পরীক্ষার ক্ষমতা বৃদ্ধির ফলে দেশের বিভিন্ন রাজ্য ও কেন্দ্রশাসিত অঞ্চলের মধ্যে যেখানে সংক্রমণের হার আগে বেশি ছিল সেখানেও এখন এই হার নিম্নমুখী।
দেশে মোট ৯৬ লক্ষ ৬৩ হাজার ৩৮২ জন সুস্থ হয়ে উঠেছেন। কোভিড মুক্তির হার ৯৫ দশমিক ৬৯ শতাংশ। নতুন সংক্রমণমুক্তদের মধ্যে ৭৫ দশমিক ৮৭ শতাংশ, ১০ টি রাজ্য ও কেন্দ্রশাসিত অঞ্চলের বাসিন্দা। গত ২৪ ঘন্টায় কেরালায় ৫০৫৭, মহারাষ্ট্রে ৪১২২ ও পশ্চিমবঙ্গের ২২৭০ জন কোভিডমুক্ত হয়েছেন।
নতুন সংক্রমণের ৭৭.৩৪ শতাংশ খবর আসছে ১0 টি রাজ্য ও কেন্দ্রশাসিত অঞ্চল থেকে। কেরালায় ৬০৪৯, মহারাষ্ট্রে ৩১০৬ জন নতুন করে সংক্রমিত হয়েছেন।
গত ২৪ ঘণ্টায় ৩৩৩ জন সংক্রমিত মারা গেছেন। ৭৫.৩৮ শতাংশ নতুন মৃত্যুর খবর এসেছে ১০ টি রাজ্য ও কেন্দ্রশাসিত অঞ্চল থেকে। মহারাষ্ট্রের নতুন করে ৭৫ জন, পশ্চিমবঙ্গ ও কেরালায় যথাক্রমে ৩৮ জন ও ২৭ জন মারা গেছেন।
স্বাস্থ্যওপরিবারকল্যাণমন্ত্রক
কোভিড-১৯ এর চিকিৎসার জন্য কেনা ভেন্টিলেটর
নতুনদিল্লি, ২৩শে সেপ্টেম্বর, ২০২০
কেন্দ্র জানুয়ারী থেকে আজ পর্যন্ত গুরুত্বপূর্ণ চিকিৎসা সরঞ্জাম হিসেবে বেশ কিছু জিনিস কেনার উদ্যোগ নিয়েছে। ৪,৫৯,০৯,১৯৯টি এন-৯৫ মাস্ক কেনার জন্য ৪৯১কোটি ১৫ লক্ষ টাকা বরাদ্দ করা হয়েছে। ১,৯২,২২,৬৮৮টি পি পি ই কভারলসের জন্য বরাদ্দ হয়েছে ১৯৬৩কোটি ৪১ লক্ষ টাকা। ছয়লক্ষ নয়শো তেষট্টিটি ভেন্টিলেটরের জন্য বরাদ্দ হয়েছে ২৫৬৮কোটি ৪০ লক্ষ টাকা।
বিভিন্ন রাজ্য ও কেন্দ্র শাসিত অঞ্চলের জন্য প্রয়োজন অনুসারে এগুলি সরবরাহ করা হয়েছে। এছাড়াও ২০১৯-২০ অর্থবর্ষে জাতীয় স্বাস্থ্য মিশনের আওতায় এবং কোভিড-১৯ এর প্রতিরোধে ১১১৩কোটি ২১ লক্ষ টাকা দেওয়া হয়েছে। ১০ই সেপ্টেম্বর পর্যন্ত ভারত কোভিড-১৯ আপতকালীন ব্যবস্থাপনা এবং স্বাস্থ্য পরিষেবার প্রস্তুতির প্যাকেজের আওতায় ৪২৫৬কোটি ৭৯ লক্ষ টাকা দেওয়া হয়েছে।
পশ্চিমবঙ্গে এন ৯৫ মাস্ক দেওয়া হয়েছে ১৭লক্ষ ৬৮হাজার, পিপিই কিট দেওয়া হয়েছে চার লক্ষ ৮৫ হাজার, হাইড্রোক্সিক্লোরোকুইন ট্যাবলেট দেওয়া হয়েছে ৪৩ লক্ষ ৫০ হাজার। রাজ্যের জন্য বরাদ্দকৃত ১১২০টি ভেন্টিলেটরের মধ্যে সরবরাহ করা হয়েছে ১,০৫২ টি। আর ব্যবহারের জন্য সম্পূর্ণ প্রস্তত করা হয়েছে ৫৪৩টি ভেন্টিলেটর।
ত্রিপুরাকে এন ৯৫ মাস্ক দেওয়া হয়েছে তিনলক্ষ এক হাজার, পিপিই কিট দেওয়া হয়েছে এক লক্ষ ৪৩হাজার, হাইড্রোক্সিক্লোরোকুইন ট্যাবলেট দেওয়া হয়েছে ৫লক্ষ ৫০ হাজার। রাজ্যের জন্য বরাদ্দকৃত ৯২টি ভেন্টিলেটরের মধ্যে সবগুলিই সরবরাহ করা হয়েছে । আর ব্যবহারের জন্য সম্পূর্ণ প্রস্তত করা হয়েছে চৌত্রিশটি ভেন্টিলেটর।
অসমে এন ৯৫ মাস্ক দেওয়া হয়েছে ১০লক্ষ ৬১হাজার, পিপিই কিট দেওয়া হয়েছে তিনলক্ষ একুশহাজার, হাইড্রোক্সিক্লোরোকুইন ট্যাবলেট দেওয়া হয়েছে ২১লক্ষ ৭০হাজার। রাজ্যের জন্য বরাদ্দকৃত এক হাজারটি ভেন্টিলেটরের মধ্যে সব কটি সরবরাহ করা হয়েছে । আর ব্যবহারের জন্য সম্পূর্ণ প্রস্তত করা হয়েছে ৩৮০টি ভেন্টিলেটর।
আন্দামান ও নিকোবর দ্বীপপুঞ্জকে এন ৯৫ মাস্ক দেওয়া হয়েছে এক লক্ষ ৮৬ হাজার , পিপিই কিট দেওয়া হয়েছে উনোসত্তর হাজার, হাইড্রোক্সিক্লোরোকুইন ট্যাবলেট দেওয়া হয়েছে ১লক্ষ ৮০হাজার। দ্বীপভূমির জন্য বরাদ্দকৃত চৌত্রিশটি ভেন্টিলেটরের মধ্যে সবগুলিই সরবরাহ করা হয়েছে। আর ব্যবহারের জন্য সম্পূর্ণ প্রস্তত করা হয়েছে ১৭টি ভেন্টিলেটর।
লোকসভায় আজ এক প্রশ্নের লিখিত জবাবে এই তথ্য জানিয়েছেন, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/CB
(Visitor Counter : 103
জলশক্তি মন্ত্রক
গুজরাট, জল জীবন মিশনের অধীনে গ্রামীণ পানীয় জল সরবরাহে সেন্সর-ভিত্তিক পর্যবেক্ষণ ব্যবস্থা প্রয়োগ করবে
নতুন দিল্লি, ১৪ মে, ২০২০
জল জীবন মিশনের  অধীন গ্রামীণ পানীয় জল সরবরাহে সেন্সর বেসড সারভিস ডেলিভারি মনিটারিং সিস্টেম অর্থাৎ সেন্সর ভিত্তিক পরিষেবা দানের ওপর পর্যবেক্ষন ব্যবস্থা বাস্তবায়নের জন্য গুজরাট প্রস্তুত। রাজ্যের দুটি জেলায় ইতিমধ্যে প্রাথমিক কাজ চলছে, প্রতিটি গ্রামীণ পরিবারকে নিয়মিতভাবে দীর্ঘমেয়াদে পর্যাপ্ত পরিমাণে পানীয় জলের সরবরাহ নিশ্চিত করা হচ্ছে।
গুজরাত, এমন একটি রাজ্য যেখানে জলের অপ্রতুলতা রয়েছে, এখনও পর্যন্ত কৌশলগত পদ্ধতির সাথে এই সঙ্কটকে মোকাবিলা করার চেষ্টা চলছে। জল এবং স্যানিটেশন ম্যানেজমেন্ট অর্গানাইজেশন  এর মাধ্যমে ২০০২ সালে শুরু হওয়া পানীয় জল সরবরাহ ব্যবস্থাপনায় এই রাজ্যের মানুষজন এগিয়ে এসেছেন।
২০২০-২০২১ অর্থ বছরে গ্রামীণ পরিবারগুলিতে গৃহস্থালির জন্য জল সংযোগ দেওয়ার বার্ষিক কর্ম পরিকল্পনা চূড়ান্ত করার বিষয়ে গতকাল পানীয় জল এবং স্যানিটেশন বিভাগের সাথে রাজ্য কর্মকর্তাদের একটি বৈঠক অনুষ্ঠিত হয়। রাজ্যের ৯৩.৬ লক্ষ গ্রামীণ পরিবারের মধ্যে ৬৫ লক্ষ  পরিবারে ইতিমধ্যে জল সংযোগ রয়েছে। এই রাজ্যে ২০২০-২১-এর মধ্যে গ্রামাঞ্চলে ১১.১৫ লক্ষ বাড়িতে জল সংযোগ দেওয়ার পরিকল্পনা রয়েছে। গুজরাটে ২০২২ সালের সেপ্টেম্বরের মধ্যে ১০০% পরিবারে জল সরবরাহের লক্ষ্যমাত্রা নির্ধারণ করা হয়েছে।
গত বছর প্রধানমন্ত্রী শ্রী নরেন্দ্র মোদী ঘোষিত জেজেএম প্রকল্পে ২০২৪ সালের মধ্যে দেশের ১৮ কোটি গ্রামীণ পরিবারকে কলের জল সংযোগ দেওয়ার লক্ষ্য নির্ধারিত হয়েছে। এই প্রকল্পটিতে সমস্ত রাজ্য উপকৃত হয়েছে।
কোভিড-১৯ মহামারীর বর্তমান পরিস্থিতির কারণে, সবার জন্য জল সরবরাহ করা নিশ্চিত করতে হবে, এর জন্য ভারত সরকার রাজ্যগুলিকে অগ্রাধিকার ভিত্তিতে জল সরবরাহ করার পরামর্শ দিয়েছে। এখন থেকে, গ্রাম পঞ্চায়েতগুলিকে গৃহস্থালীর জন্য জল সরবরাহ নিশ্চিত করতে সঠিক পরিকল্পনা প্রয়োজন বলে উল্লেখ করা হয়েছে। এর ফলে প্রতিটি বাড়িতে জল সরবরাহ থাকায় কোন একটি বিশেষ স্থান থেকে জল সংগ্রহ করতে হবে না, এতে সামাজিক দূরত্বও বজায় থাকবে।
(CG/TG
প্রধানমন্ত্রীরদপ্তর
পুথান্ডু উপলক্ষে প্রধানমন্ত্রীর শুভেচ্ছা
নয়াদিল্লি, ১৪ এপ্রিল, ২০২১
প্রধানমন্ত্রী শ্রী নরেন্দ্র মোদী পুথান্ডু উপলক্ষে তামিলনাড়ু ও বিদেশে বসবাসকারী তামিল ভাই-বোনেদের শুভেচ্ছা জানিয়েছেন।
এক ট্যুইটে শ্রী মোদী বলেছেন, “তামিল সংস্কৃতির মহত্ব আরও উজ্ব্বল হোক। আনন্দের এই মুহূর্তে ও পবিত্র এই দিনে আমি প্রার্থনা করি নতুন বছরে সকলের জীবন সুস্বাস্থ্য, আনন্দ ও সমৃদ্ধিতে পূর্ণ হয়ে উঠুক।”
CG/BD/DM/
(
সামাজিকন্যায়ওক্ষমতায়নমন্ত্রক
জাতীয় তপশিলি জাতি কমিশনের চেয়ারম্যান বিজয় সাম্পালার নেতৃত্বে একটি প্রতিনিধিদল পূর্ব বর্ধমানের ২টি গ্রাম ঘুরে দেখেছেন
কলকাতা, ১৩ই মে, ২০২১
জাতীয় তপশিলি জাতি কমিশনের চেয়ারম্যান শ্রী বিজয় সাম্পালার নেতৃত্বে এক প্রতিনিধি দল আজ পূর্ব বর্ধমানের জামালপুরের নবগ্রামে ও মিলিক পাড়ায় যান । ২ দিনের সফরের প্রথম দিনে এই দলের সদস্যরা জামালপুরের নবগ্রামে গিয়ে পৌঁছান । শ্রী সাম্পালা জানান, রাজ্যে বিধানসভা নির্বাচনের ফল ঘোষণার পর এই অঞ্চলে তপশিলী জাতিভুক্ত মানুষদের উপর হামলার অভিযোগের প্রেক্ষিতেই তারা এই অঞ্চলে পরিদর্শনে এসেছেন। প্রতিনিধিদলটি সেখানে ভাঙা বাড়ির চাল, লুট হওয়া বাড়িঘর এবং অভিযোগকারীর বাড়িতে তালা দেখতে পান । ওই এলাকায় তপশিলি জাতিভুক্ত পরিবারগুলির ওপর হামলা চালানো হয়েছে বলে শ্রী সাম্পালা অভিমত প্রকাশ করেন । প্রতিনিধি দলের সদস্যরা গন্ডগোলে আহত আশিষ ক্ষেত্রপালকে দেখতে নার্সিং হোমে যান এবং তাঁর কাছ থেকে বিভিন্ন তথ্য সংগ্রহ করেন। হামলার ঘটয়ায় আশিষ ক্ষেত্রপালের স্ত্রী কাকলী মারা গেছেন এবং ভাই গুরুতর আহত হন বলে অভিযোগ ।
পূর্ব বর্ধমানের মিলিক পাড়ায় প্রতিনিধি দলটি নির্যাতিতদের ভাঙা বাড়ি ও দোকান ঘুরে দেখেন । পরিদর্শনের সময় তপশিলি জাতিভুক্ত মহিলারা, কমিশনের প্রতিনিধিদের কাছে পুলিশের বিরুদ্ধে নিষ্ক্রিয়তার অভিযোগ আনেন । তারা জানান, তেসরা মে তাদের বাড়িঘরের ওপর হামলা চালানো হয় এবং ১২টি দোকানে দুষ্কৃতিরা লুটপাঠ চালায় ।
শ্রী সাম্পালা ঘটনাস্থলে জেলা পুলিশ সুপারকে তপশিলি জাতি নির্যাতন প্রতিরোধ আইন অনুসারে ক্ষতিগ্রস্তদের প্রয়োজনীয় ক্ষতিপূরণ এবং পুনর্বাসনের নির্দেশ দিয়েছেন । তিনি আইন অনুসারে সব অভিযুক্তকে গ্রেফতার করে প্রয়োজনীয় পদক্ষেপ নেওয়ারও নির্দেশ দেন । এছাড়াও জেলা পুলিশ কর্তাদের সামনে শ্রী সাম্পালা বর্ধমান সার্কিট হাউসে ২৫ জন অভিযোগকারীর সঙ্গে সাক্ষাৎ করেন । অভিযোগকারীরা তাদের বিভিন্ন অভিযোগের বিষয়ে বিস্তারিত জানিয়েছেন ।
জাতীয় তপশিলি জাতি কমিশনের প্রতিনিধি দলটি আগামীকাল দক্ষিণ ২৪ পরগণা জেলার সরিষা গ্রাম পরিদর্শন করবেন । সেখানে শ্রী সাম্পালা তপশিলি জাতিভুক্ত কাছ থেকে তাঁদের বক্তব্য শুনবেন। প্রসঙ্গত শ্রী সাম্পালার নেতৃত্বে ছয় সদস্যর প্রতিনিধিদল ২ দিনের সফরে আজ পশ্চিমবঙ্গে এসে পৌঁছান ।
CG/CB/RAB
(Visitor Counter : 12
স্বরাষ্ট্র মন্ত্রক
কোভিড-১৯ ব্যবস্থাপনা সহ স্বাস্থ্য পরিষেবায় অগ্নিকান্ড যাতে না ঘটে তার জন্য পরিকল্পনা তৈরি করতে রাজ্য ও কেন্দ্রশাসিত অঞ্চলগুলির দৃষ্টি আকর্ষণ
নয়াদিল্লী, ৫ মে, ২০২১
কেন্দ্রীয় স্বরাষ্ট্র মন্ত্রক শর্ট সার্কিটের জন্য সম্প্রতি হাসপাতাল ও নার্সিংহোমে আগুন লাগার ঘটনাটির বিষয়ে রাজ্য ও কেন্দ্রশাসিত অঞ্চলগুলিকে বিশেষ নজর রাখতে বলেছে।
রাজ্য ও কেন্দ্রশাসিত অঞ্চলের উদ্দেশ্যে লেখা এক চিঠিতে কেন্দ্রীয় স্বরাষ্ট্র সচিব বলেছেন, সম্প্রতি বেশ কিছু অগ্নিকান্ডের ঘটনা ঘটেছে। তীব্র গরমের কারণে উচ্চ তাপমাত্রা, যথাযথভাবে রক্ষণাবেক্ষণ করার ঘাটতি, ওয়্যারিং-এর ওপর বাড়তি লোডের কারণ শর্ট-সার্কিটের মতো ঘটনা ঘটে। আর এর থেকে অগ্নিকান্ডের সূত্রপাত। ফল হিসেবে রোগীদের জীবনহানী হয়।
মন্ত্রক যেকোন স্বাস্থ্য পরিষেবায়  যাতে অগ্নিকান্ডের ঘটনা না ঘটে তার জন্য সতর্ক থাকার পরামর্শ দিয়েছে। হাসপাতাল এবং স্বাস্থ্যকেন্দ্রগুলিতে অগ্নি নিরাপত্তা জনিত বিস্তারিত পরিকল্পনা তৈরির ওপর জোর দেওয়া হয়েছে।
মন্ত্রক রাজ্য ও কেন্দ্রশাসিত অঞ্চলগুলিকে অনুরোধ করেছে বিভিন্ন স্তরের আধিকারিকদের এ বিষয়ে নির্দেশ দিতে হবে। হাসপাতালের ভিতরের ওয়্যারিং এবং সুরক্ষা জনিত বিভিন্ন সরঞ্জাম অগ্নি নিরাপত্তা সংক্রান্ত নীতি-নির্দেশিকা মেনে হয়েছে কি না সে বিষয়ে নজরদারি চালাতে হবে। কোথাও কোনো ঘাটতি দেখা দিলে তার জন্য দ্রুত পদক্ষেপ গ্রহণ করা প্রয়োজন।
কেন্দ্রীয় স্বরাষ্ট্র মন্ত্রক এই প্রসঙ্গে অসামরিক প্রতিরক্ষা দপ্তর, ফায়ার সার্ভিস ও হোমগার্ড দপ্তরের মহা-নির্দেশকের হাসপাতাল ও নার্সিংহোমগুলিতে অগ্নি নিরাপত্তা সংক্রান্ত পরামর্শের কথা উল্লেখ করেছে। দেশজুড়ে বর্তমানে বেশিরভাগ স্বাস্থ্য পরিষেবা সংশ্লিষ্ট সংস্থায় কোভিড-১৯এ সংক্রমিতদের চিকিৎসা চলছে। বেশিরভাগ ক্ষেত্রেই তাদের অক্সিজেন দিতে হয়, আইসিইউ বেডে রাখতে হয় এবং ভেন্টিলেটরেও অনেক সময় রাখতে হয়। কেন্দ্রীয় স্বরাষ্ট্র মন্ত্রকের এই নির্দেশিকায় বলা হয়েছে এর জন্য ২৪ ঘন্টায় যাতে বিদ্যুৎ থাকে তা নিশ্চিত করা প্রয়োজন।
ওই নির্দেশিকায় আরো বলা হয়েছে প্রত্যেকের জীবন অত্যন্ত মূল্যবান। আর তাই জীবন রক্ষাকে অগ্রাধিকার দিতে হবে। দূর্ঘটনা এড়িয়ে কোভিড-১৯এ চিকিৎসার জন্য প্রয়োজনীয় ব্যবস্থা নেওয়ার ক্ষেত্রে সকলের সহযোগিতা নিশ্চিত করতে হবে- তা না হলে রোগীরা যথাযথ স্বাস্থ্য পরিষেবা পাবেন না।
SC/CB /NS
(Visitor Counter : 162
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় মহিলাদের ৫৩ কেজি কুস্তি বিভাগে স্বর্ণ পদক জয়ী বিনেশ ফোগটকে প্রধানমন্ত্রীর অভিনন্দন
নয়াদিল্লি, ৬ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় মহিলাদের ৫৩ কেজি কুস্তি বিভাগে স্বর্ণ পদক জয়ী বিনেশ ফোগটকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আজ @Phogat_Vinesh –এর স্বর্ণ পদক জয় একটি বিশেষ সাফল্য। তিনি ভারতের জনপ্রিয় ক্রীড়াবিদদের মধ্যে অন্যতম যিনি কমনওয়েলথ ক্রীড়া প্রতিযোগিতায় পর পর তিনবার স্বর্ণ পদক জয় করলেন। ক্রীড়াক্ষেত্রে তাঁর উৎকর্ষতার মধ্য দিয়ে বিনেশের খেলাধুলার প্রতি অঙ্গীকার প্রতিফলিত হয়। তাঁকে অনেক অভিনন্দন। #Cheer4India”
PG/CB/DM/
(
প্রধানমন্ত্রীরদপ্তর
এশিয়ান গেমস-এ স্বর্ণ পদক জয়ী ১০এম এয়ার পিস্তল বিভাগে ভারতীয় পুরুষ অ্যাথলিটদের সাফল্যে অভিনন্দন প্রধানমন্ত্রীর
নয়াদিল্লি, ২৮ সেপ্টেম্বর, ২০২৩
এশিয়ান গেমস-এ ১০এম এয়ার পিস্তলে ভারতের পুরুষ খেলোয়াড়রা স্বর্ণ পদক লাভ করেছেন। এজন্য তাঁদের অভিনন্দিত করেছেন প্রধানমন্ত্রী শ্রী নরেন্দ্র মোদী। তিনি বলেছেন, সরবজোৎ সিং, অর্জুন সিং চীমা, শিবা নারওয়ালের মতো শ্যুটাররা তাঁদের নিখুঁত লক্ষ্য ও দক্ষতার মাধ্যমে সমগ্র জাতিকে গর্বিত করেছেন।
সমাজমাধ্যমে পোস্ট করা এক বার্তায় শ্রী মোদী বলেছেন :
“এশিয়ান গেমস-এ আমরা আরেকটি সোনার পদক লাভ করলাম যা আমাদের এনে দিয়েছেন ১০এম এয়ার পিস্তল প্রতিযোগিতার পুরুষ বিভাগের ভারতীয় খেলোয়াড়রা। সরবজোৎ সিং, অর্জুন সিং চীমা, শিবা নারওয়ালের মতো শ্যুটাররা তাঁদের নিখুঁত লক্ষ্য ও দক্ষতার মাধ্যমে সমগ্র জাতিকে গর্বিত করেছেন। আমি তাঁদের প্রত্যেককে অভিনন্দন জানাই। তাঁদের ভবিষ্যৎ সাফল্যের জন্য রইল আমার অনেক অনেক শুভেচ্ছা।”
(PG/SKD/DM
প্রতিরক্ষামন্ত্রক
ভুটানে দন্তক প্রকল্প ৬০ বছর পূর্ণ করেছে
নতুন দিল্লি, ২৬ এপ্রিল, ২০২১
ভুটানে দন্তক প্রকল্পের হীরক জয়ন্তী উদযাপন করা হয়েছে। এই উপলক্ষে ভুটানে নিযুক্ত ভারতীয় রাষ্ট্রদূত শ্রীমতী রুচিরা কামবুজ ২৪ এপ্রিল সিমটোখায় দন্তক স্মৃতিসৌধে পুষ্পস্তবক অর্পণ করেন। ভারতীয় সামরিক প্রশিক্ষণ দল -এর কমান্ড্যান্ট মেজর জেনারেল সঞ্জীব চৌহ্বান এবং দন্তকের প্রধান ইঞ্জিনিয়ার ব্রিগেডিয়ার কবির কাশ্যপ’ও এই স্মৃতিসৌধে শ্রদ্ধা জানান। ভারত ও ভুটানের মধ্যে বন্ধুত্বের বন্ধন জোরদার করতে দন্তকের কর্মীরা যে ত্যাগ স্বীকার করেছিলেন তাঁর প্রতি যথার্থ শ্রদ্ধা জানাতেই এই উদ্যোগ নেওয়া হয়েছিল। এটি স্মরণ করা যেতে পারে যে ভুটানের গুরুত্বপূর্ণ পরিকাঠামো নির্মাণের সময় দন্তকের ১২০০ জন কর্মী প্রাণ হারান।
ভুটানের তৃতীয় রাজা এবং তার পরে তৎকালীন প্রধানমন্ত্রী জওহরলাল নেহেরুর দূরদর্শী নেতৃত্বের ফলস্বরূপ ১৯৬১ সালের ২৪ এপ্রিল এই দন্তক প্রকল্প প্রতিষ্ঠিত হয়। ভুটানের আর্থ সামাজিক উন্নয়ন ও বিকাশের ক্ষেত্রে সংযোগ রক্ষার্থে সড়ক নির্মাণে সেখানকার রাজবংশ দন্তক'কে সর্বাধিক গুরুত্ব দিয়েছিল। ১৯৬৮ সালে দন্তক প্রকল্প সম্পূর্ণ হলে সড়ক পথে সমদ্রুপ জংখর-এর সঙ্গে ট্র্যাসিগাং-এর মধ্যে যোগাযোগ গড়ে ওঠে। ওই একই বছর দন্তক, থিম্পু - ফুয়েনশোলিং-এর মধ্যে যোগাযোগ গড়ে তোলা। অনেক ভুটানী স্বেচ্ছাসেবী হিসেবে দন্তকে কাজ করে ছিলেন।
বছরের পর বছর ধরে দন্তক সেখানকার রাজ পরিবার এবং সাধারণ মানুষের আকাঙ্ক্ষার সঙ্গে সামঞ্জস্য বজায় রেখে ভুটানে অসংখ্য পরিকাঠামোগত প্রয়োজনীয়তা পূরণ করেছে। এই প্রকল্পের মাধ্যমে কার্যকর হওয়া আরও কয়েকটি উল্লেখযোগ্য প্রকল্পের মধ্যে রয়েছে পারো বিমান বন্দর, যোনফুলা এয়ারফিল্ড, থিম্পু-ট্র্যাসিগাং মহাসড়ক, টেলি যোগাযোগ ও জলবিদ্যুৎ পরিকাঠামো, শেরুবৎস কলেজ, কাংলুং ও ইন্ডিয়া হাউজ এস্টেট নির্মাণ।
দন্তক দুর্গম অঞ্চলে চিকিৎসা ও শিক্ষার আলো প্রথম পৌঁছে দিয়েছিল। রাস্তার পাশে খাবারের দোকানগুলি ভারতীয় খাবারের সঙ্গে ভুটানীদের পরিচয় করিয়ে দেয় এবং স্মরণ করিয়ে দেয় যে ভারতীয় খাবারের জন্য তাদের রুচি বিকোশিত হয়েছিল। ফুয়েনশোলিং এবং থিম্পুর মধ্যবর্তী বিখ্যাত তখতি ক্যান্টিন ভ্রমণকারীদের কাছে অন্যতম দাঁড়ানোর জায়গা হয়ে গেছে।
ভুটানে দন্তক ছয় দশক উদযাপন করার পরেও এই প্রকল্পটি ভুটানের মহামান্য দ্রুক গিয়াল্পোর স্বপ্ন, ভুটান সরকারের পরিকল্পনা এবং রাজ্যের মানুষের আকাঙ্ক্ষা বাস্তবায়িত করার জন্য প্রতিশ্রুতিবদ্ধ রয়েছে।
SDG/SS/SKD/
(Visitor Counter : 244
স্বাস্থ্যওপরিবারকল্যাণমন্ত্রক
কেন্দ্র ইউক্রেনে আটকে পড়া ভারতীয়দের দেশে ফিরিয়ে আনছে
নয়াদিল্লি, ২৮ ফেব্রুয়ারি, ২০২২
বিদেশ মন্ত্রক, অসামরিক বিমান চলাচল মন্ত্রক ও স্বরাষ্ট্র মন্ত্রকের সঙ্গে যৌথভাবে স্বাস্থ্য ও পরিবার কল্যাণ মন্ত্রক ইউক্রেন থেকে আসা ভারতীয়দের সবরকম সাহায্য করছে। কেন্দ্রীয় স্বাস্থ্য ও পরিবার কল্যাণ মন্ত্রক বিদেশ থেকে আসা যাত্রীদের জন্য নীতি-নির্দেশিকার পরিবর্তন করেছে। মানবিক কারণে এই নীতি-নির্দেশিকায় কিছু ছাড় দেওয়া হয়েছে। এগুলি হ’ল –
বিদেশ থেকে আসা যাত্রীদের জন্য বাধ্যতামূলক আরটিপিসিআর টেস্টের রিপোর্ট নেগেটিভ আসা বা সম্পূর্ণ টিকাকরণের শংসাপত্র ইউক্রেন থেকে আসা ভারতীয়দের বাধ্যতামূলক নয়। এয়ার সুবিধা পোর্টালে প্রয়োজনীয় তথ্য জমা দেওয়া থেকে এদের ছাড় দেওয়া হয়েছে।
যাঁরা  টিকা নিয়েছেন, তাঁরা ভারতে পৌঁছনোর পর বিমানবন্দর ছেড়ে চলে যাওয়ার অনুমতি পাচ্ছেন। তবে, পরবর্তী ১৪ দিন এইসব যাত্রীকে নিজের স্বাস্থ্যের বিষয়ে সচেতন থাকতে হবে।
যেসব যাত্রী আরটিপিসিআর টেস্ট করাতে পারেননি অথবা কোভিড টিকা নেননি, বিমানবন্দরে পৌঁছনোর পর কোভিড পরীক্ষার জন্য তাঁদের নমুনা জমা দিতে হবে। এইসব যাত্রীকেও বিমানবন্দর থেকে চলে যাওয়ার অনুমতি দেওয়া হচ্ছে এবং পরবর্তী ১৪ দিন তাঁরা নিজের স্বাস্থ্যের বিষয়ে নজরদারি চালাবেন। নমুনা পরীক্ষায় পজিটিভ রিপোর্ট পাওয়া গেলে তাঁদের কোভিড চিকিৎসা শুরু হবে।
ইউক্রেনে সংঘাতের পরিস্থিতিতে সেদেশে বসবাসরত বহু ভারতীয়  সমস্যার পড়েছেন। ইউক্রেনে বিমান চলাচল বন্ধ হয়ে যাওয়ায় আটকে পড়া ভারতীয়দের সেদেশ থেকে ফিরিয়ে আনার সমস্যা হচ্ছে। পোল্যান্ড, রোমানিয়া, শ্লোভাকিয়া এবং হাঙ্গেরিতে অবস্থিত ভারতীয় দূতাবাস ইউক্রেন থেকে আসা ভারতীয়দের অপারেশন গঙ্গা উড়ানের মাধ্যমে দেশে ফেরৎ পাঠাচ্ছে।
২৮শে ফেব্রুয়ারি দুপুর ১২টা পর্যন্ত ৫টি বিমানে ইউক্রেন থেকে আসা ১১৫৬ জন যাত্রীদের মধ্যে কাউকেই আইসোলেশনে পাঠানো হয়নি।
(CG/CB/SB
রেলমন্ত্রক
অক্সিজেন এক্সপ্রেস এপর্যন্ত জাতির উদ্দেশ্যে ২১৩৯২ মেট্রিক টন তরল মেডিকেল অক্সিজেন সরবরাহ করেছে
৩১৩ টি অক্সিজেন এক্সপ্রেস দেশের বিভিন্ন স্থানে অক্সিজেন সরবরাহ করেছে
অক্সিজেন এক্সপ্রেস ১২৭৪টি ট্যাংকার মারফত ১৫টি রাজ্যে অক্সিজেন সরবরাহ করেছে
নতুন দিল্লি, ৩০ মে, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এ পর্যন্ত ভারতীয় রেল ১২৭৪ টি ট্যাংকার মারফত মোট ২১৩৯২ মেট্রিক টন তরল মেডিকেল অক্সিজেন সরবরাহ করেছে।
মোট ৩১৩ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২৩ টি ট্যাংকার মারফত ৫ টি অক্সিজেন ভর্তি এক্সপ্রেস যাতে ৪০৬ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
হরিয়ানা এবং কর্নাটকে তরল মেডিকেল অক্সিজেন সরবরাহের পরিমাণ ২ হাজার মেট্রিকটন অতিক্রম করেছে।
তামিলনাড়ু এবং তেলেঙ্গানায় সরবরাহের পরিমাণ ১৮শো মেট্রিকটন ছাড়িয়েছে।
বিগত ৩৬ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 119